《越裳献白翟（一作丁仙芝诗）》
唐代·孙昌胤

圣哲符休运，伊皋列上台。覃恩丹徼远，入贡素翚来。

北阙欣初见，南枝顾未回。敛容残雪净，矫翼片云开。

驯扰将无惧，翻飞幸莫猜。甘从上苑里，饮啄自裴回。

作者简介：生卒年不详。胤，一作允，一作裔，皆后人避讳改。玄宗天宝中登进士第。德宗贞元六年(790)任秘书少监，其后行迹不详。事迹散见柳宗元《与韦中立书》、《旧唐书·赵宗儒传》、《唐诗纪事》卷四六。《全唐诗》存诗4首。